Sarektjåhkkå

Sarektjåhkkå er et cirka 22 km langt fjellmassiv i Sareks nasjonalpark i svensk Lappland. Fjellet ligger vest for Stora Sjöfallet og avgrenses av Ruohtesvágge i vest og Guhkesvágge i øst. De høyeste toppene i Sarek reiser seg i dette fjellmassivet der Stortoppen med sine 2 089 meter over havet er Sveriges nest høyeste topp. Målt etter primærfaktor er den Skandinavias sjette høyeste topp. I fjellmassivet rager foruten Stortoppen også Nordtoppen (2 056 moh.), Bucht-toppen (2 030 moh.) og Sydtoppen (2 025 moh.) over 2000 meter.

 Bestigning 
Første kjente bestigning av Stortoppen skjedde 8. juli 1879 av tre samer og en svenske.

Stortoppen bestiges enklest via isbreen Alep Sarekjiegŋa. Fra toppen av isbreen følger man ryggen opp til toppen fra vest. Man kan også begynne fra motsatt side og komme opp isbreen Mihkájiegŋa for så å følge den samme ryggen fra vest. Langs kammen mellom Bucht- og Nordtoppen er det stedvis svært bratt. 

 Se også 
Liste over fjell i Skandinavia

 Fotnoter 

 Referanser 

Kategori:Fjell i Jokkmokk kommune
Kategori:Fjell over 2000 meter